**Nuntire**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plânge încet cerul

-Întărind misterul-

Cu chemări de dor.

Soarele răsare;

După ploaia-n lacrimi

Se răsfață-o floare.

Floarea de mireasă

De pe câmp culeasă,

Cu drag prinsă-n păr,

Floare-albă de măr.

Spin de trandafir

Înfipt la chimir,

Petale de sânge

Trandafirul plânge

Lacrimi pe covor.

Și înfiorată,

Luna se arată-

Soare arzător.

Licurici de stele

Tremură și ele,

La noi în pridvor.

Zorii se iviră

Natura se miră

Cu alai cobor.

Stropi mărunți de rouă

Înfloresc în inimi

Pui de curcubeu

Iar noi, pe din două

Extragem și spinii

Din tălpi mari de leu.